Wikipedia:Beelde in .svg maak of wysig - Wikipedia
Wikipedia:Beelde in .svg maak of wysig
Baie beelde wat op wikimedia-commons opgelaai is, is in .svg-formaat. Hierdie formaat het bepaalde voordele wat gebruikers hier op af.wikipedia kan gebruik om beter beelde by hul artikels te voeg.
Beelde in .svg-formaat kan maklik gewysig word, byvoorbeeld deur die opskrifte te wysig van Engels na Afrikaans. Dit is ook taamlik eenvoudig om bestaande lêers te annoteer of by te werk en hierdie bladsy is veral bedoel om gebruikers op pad te help om hierdie eenvoudige bewerkings self te kan doen. Die gebruik van byvoorbeeld Inkscape kan ook baie kunssinnig wees, maar dit vereis die vaardighede van 'n kunstenaar. Dit wil sê mens moet leer hoe om in Inkscape 'n pen of potlood te gebruik. Dit gaan verder as wat die meeste gebruikers hier sal wil doen en ook verder as wat hierdie artikel beoog.
1 .svg is 'n teks-lêer
2.1 Moenie vergeet nie
2.2 Handig om te weet
2.2.1 Om die beeldgrootte en -vorm wysig
2.2.1.2 Tekste wysig
2.2.1.3 Beziers en Knooppunte
2.3 .jpg, .png en bitmaps gebruik
2.4 Verder leer
.svg is 'n teks-lêer[wysig bron]
'n Lêer in .svg-formaat is in XML en kan in 'n eenvoudige teksredigeerder, soos byvoorbeeld notepad, op 'n rekenaar geopen word. Indien daar byvoorbeeld op die beeld 'n woord soos "hippo" voorkom, kan dit eenvoudig vervang word met "seekoei" en die lêer opnuut gestoor word (onder 'n naam met byvoorbeeld -af daarin) en dit sal 'n Afrikaanse weergawe van dieselfde beeld lewer wat by commons opnuut opgelaai kan word.
Die eenvoudige beeld regs word gemaak deur 'n svg-lêer met die teks:
inkscape:vp_x="0 : 372.04724 : 1"
inkscape:vp_z="1052.3622 : 372.04724 : 1"
inkscape:persp3d-origin="526.1811 : 248.03149 : 1"
Dieselfde lêer nadat daar in Notepad die woord HIPPO na SEEKOEI verander is.
In die laaste reël staan die woord HIPPO wat gewysig kan word na SEEKOEI en dit kan in byvoorbeeld Notepad gedoen word. Die resultaat is die beeld regs.
Indien die beeld ingewikkeld is, is die (XML) teks-formaat egter ook baie ingewikkeld en is dit beter om Inkscape te gebruik om die lêer te wysig. Inkscape is 'n gratis oop-bron sagtewarepakket wat eenvoudig van die web afgelaai kan word en waarin pragtige kunswerke vervaardig kan word, indien mens die vaardigheid daarvoor besit. 'n Eenvoudige wysiging van 'n opskrif vereis gelukkig nie soveel vaardighede nie.
Moenie vergeet nie[wysig bron]
Tog is daar party sake wat mens moet weet.
Indien mens 'n svg-lêer van commons wil aflaai om dit in Inkscape te bewerk, moet op die skakel onder die beeld wat original file aandui regs-gekliek word en met save link as... die lêer op die eie rekenaar gestoor word. Anders word die svg-tekslêer nie gestoor nie, maar 'n voorbeeld daarvan.
Daar is 'n verskil tussen plain svg en Inkscape svg. Wat op commons die beste werk is die plain-weergawe. Indien iemand sy werk wil stoor, doen Inkscape dit egter by verstek in Inkscape-formaat. By die stoor moet mens dus daaraan dink om die plain-weergawe te kies.
Dit is maklik om 'n opskrif aan te bring in 'n beeld. Op die linkerkant van die Inkscape-paneel is 'n groot swart A wat die tekswerktuig aktiveer. Kliek êrens op die beeld en tik die gewenste teks in. Dit is egter nodig om die flow eienskap van die teks op unflow te sit. Anders sal op commons nie teks nie, maar slegs 'n swart blokkie te sien wees. Op die bo-lint onder Text is 'n gerief om dit te doen. Dit kan ook met Shift+Alt+W gedoen word.
Handig om te weet[wysig bron]
'n Eenvoudige bezier
Om die beeldgrootte en -vorm wysig[wysig bron]
Onder File op die bo-lint is 'n gerief Document Properties (Shift+Ctrl+D). Hier kan die vorm van die beeld gewysig word byvoorbeeld van portret na landskap. Ook kan die vorm van die beeld aangepas word na die tekening wat daarin aangebring is: resize page to content
Die boonste ikoon links is 'n pyltjie. Dit laat mens 'n beeldelement selekteer en verplaas of uitrek. Kliek 'n tweede keer op die element en dan kan mens die element draai.
Tekste wysig[wysig bron]
Indien 'n bestaande teks geselekteer word kan die teksdialoog met 'n regskliek op die geselekteerde beeldelement geopen word. Daar is 'n venster wat regs verskyn. Hierin kan die grootte, font en teks ens. gewysig word. Daar is ook 'n klein ikoon ">>" regsonder wat toegang gee tot Text and font wat die teksdialoog oopmaak.
Beziers en Knooppunte[wysig bron]
Dieselfde bezier met een van die knooppunte gewysig
Met die 12de ikoon links -wat lyk na 'n pen wat kurwes trek- kan bezier-kurwes geteken word. Dit is moontlik die belangrikste werktuig wat links te vinde is. Die eenvoudigste toepassing is om eers net 'n pak regtelynstukke aan te bring. Kliek op 'n punt, nog 'n punt, ensomeer en sluit af met dubbelkliek. Mens kan ook sleep maar dit is 'n bietjie ingewikkelder.
Selekteer die nuwe kurwe met die pyltjie-ikoon en kliek op die tweede ikoon links. Dit maak die knooppunte van die kurwe sigbaar. Hulle kan nou gesleep word om die vorm van die kurwe te wysig, maar onder die bo-lint sal 'n nuwe lint ontstaan wat geriewe bied om die knooppunte verder te manipuleer.
Daar is van links na regs:
'n groep van drie wat knooppunte inlas of verwyder
twee groepe van twee wat knooppunte losknip en vasplak
'n groep van vier wat die vorm van die kurwe naby 'n knooppunt wysig.
Kliek op een van die knooppunte. Kliek op die derde ikoon van die groep van vier. Dit verander die regte lynstukke in kurwes en nuwe handgrepe ontstaan wat dit moontlik maak om die raaklyne aan die kurwe in die knooppunt te wysig. Om knooppunte te wysig is 'n baie buigsame manier om figure te skep en is die basis van die svg-kuns.
.jpg, .png en bitmaps gebruik[wysig bron]
Indien mens al 'n pragtige beeld het wat in 'n ander formaat is en mens wil daarop slegs teks of 'n kurwe aanbring, dan is dit moontlik nadat die beeld ingevoer is. Onder File op die bolint is daarvoor 'n gerief wat ook met Ctrl+I geaktiveer kan word. Die moontlikhede om die beeld self te wysig is egter taamlik beperk.
Dit is moontlik om 'n stuk uit 'n beeld te knip en dit te maak pas, maar dit is 'n bietjie lastig. Die beste is om die vierkant-ikoon (vyfde ikoon links) te gebruik om 'n reghoek te trek. Kies daarna alles, byvoorbeeld met Ctrl+A en gaan na Object / Clip /Set.
Verder leer[wysig bron]
Daar is baie inligting op die kuberruimte te vind om svg-vaardighede verder aan te leer. YouTube het baie videos, soos hierdie een. (In Engels)
Ontsluit van "https://af.wikipedia.org/w/index.php?title=Wikipedia:Beelde_in_.svg_maak_of_wysig&oldid=1424120"
Die bladsy is laas op 20 Februarie 2016 om 22:05 bygewerk.